Asylsenter

Et asylsenter er et frivillig botilbud til asylsøkere som kommer til Danmark, det vil si utenlandske personer som selv ber om beskyttelse som flyktninger. For de som har fått oppholdstillatelse og skal bosette seg i en kommune, begynner integreringen til det danske samfunnet mens de oppholder seg i asylsenteret. Ellers er det aktivitetstilbud til alle beboere. Mange asylsøkere finner seg andre bosteder på egen hånd.

Det er Udlændingeservices oppgave å sørge for denne innkvarteringen. Oppgaven løses i samarbeid med en rekke operatører, som står for den daglige driften av asylsentrene. De fleste sentrene drives av Dansk Røde Kors. Dessuten driver Thisted kommune og Jammerbugt kommune hver et senter. Sentrene er kategorisert som henholdsvis oppholdssenter, mottaks-/utsendelsessenter, kvinnesenter, barneinnkvartering og omsorgssenter. På de to mottaks-/utsendelsessentrene, Center Sandholm i Allerød kommune og Center Avnstrup i Hvalsø kommune, bor det som hovedregel asylsøkere som ikke samarbeider med politiet om utreise etter at de har fått endelig avslag på søknad om oppholdstillatelse i Danmark og har overskredet fristen for utreise.

 Referanser 

Se også
 Asylmottak

Kategori:Migrasjon
Kategori:Danske myndigheter